Da Nobelpreis (schwedisch: Nobelpriset) is a Auszoachnung, wo da schwedische Eafinda und Untanehma Alfred Nobel (1833–1896) gstift hod. In seim Testament hod a festglegt ghobt, dass mit seim Vamegn a Stiftung grind wead. De Zinsn vom Vamegn soitn jeds Joa ois Preis Leidln griagn, de wo da Menschheid in gresstn Nutzn gstift hom. Da Nobelpreis guit heit in de Bereiche Literatua, Medizin, Physik, Chemie, Friedn und Wiatschofd wejdweid ois da wichtigste ibahapts.